Translate the text from Welsh to English.



 
Mae Llywodraeth Cymru wedi llwyr ymrwymo i wella bywydau plant ac oedolion ag awtistiaeth, eu teuluoedd a'u gofalwyr yng Nghymru. Rydym yn ymwybodol o'r heriau y mae unigolion ag awtistiaeth a'u teuluoedd yn eu hwynebu'n ddyddiol ac mae'n hanfodol ein bod yn sicrhau y gallant gael y cymorth sydd eu hangen arnynt, ar yr adeg y mae eu hangen arnynt.  
  
Heddiw, rydym wedi cyhoeddi Cynllun Gweithredu Strategol Cymru ar gyfer Anhwylderau’r Sbectrwm Awtistig ar ei newydd wedd. Mae'n ymateb i'r hyn y mae unigolion ag awtistiaeth, eu teuluoedd a'u gofalwyr wedi dweud sy'n bwysig iddynt. Y nod yw sicrhau bod anghenion oedolion a phlant ag awtistiaeth, eu teuluoedd a'u gofalwyr, yn cael eu deall er mwyn darparu'r cymorth sydd ei angen arnynt i wireddu eu canlyniadau llesiant eu hunain ac i fyw bywydau llawn. Mae'n egluro uchelgais Llywodraeth Cymru ar gyfer codi ymwybyddiaeth o awtistiaeth a sicrhau bod gwasanaethau cyhoeddus yn gweithio gyda'i gilydd i ddarparu gwasanaethau gofal a chymorth effeithiol i bobl a phlant ag awtistiaeth.   
  
Cymru oedd y genedl gyntaf yn y DU i fabwysiadu dull cenedlaethol at awtistiaeth, a chyhoeddwyd y Cynllun Gweithredu Strategol gwreiddiol yn 2008\. Ers i'r Cynllun Gweithredu Strategol gael ei gyhoeddi, rydym wedi gwneud cynnydd sylweddol i wella bywydau unigolion ag awtistiaeth. Mae ein llwyddiant i godi proffil ac ymwybyddiaeth o anhwylderau'r sbectrwm awtistig yn un enghraifft o hyn. Mae amrywiaeth helaeth o ddeunyddiau ar gael drwy ein gwefan sy'n arbennig ar gyfer anhwylderau’r sbectrwm awtistig. Maent yn cynnwys gwybodaeth ac adnoddau i unigolion ag awtistiaeth, eu teuluoedd a'u gofalwyr, yn ogystal â gweithwyr proffesiynol yn y maes, wrth reswm. Cafodd ansawdd ein hadnoddau ei gydnabod yn y gynhadledd Awtistiaeth Ewrop ddiwethaf i gael ei chynnal ym mis Medi ac mae llawer o wledydd wedi gofyn inni am ein caniatâd i ddefnyddio ein deunyddiau.  
  
Rydym wedi datblygu strwythurau cenedlaethol a lleol sy'n cynnwys sefydlu cydgysylltydd cenedlaethol ac arweinwyr a grwpiau cydlynu anhwylderau’r sbectrwm awtistig lleol. Mae hyn wedi helpu i godi'r proffil yn ogystal â datblygu gwasanaethau gwell a sefydlu gwasanaethau newydd.   
  
Yn ôl gwerthusiad annibynnol a gynhaliwyd yn 2012, cafodd y strategaeth effaith gadarnhaol ar unigolion, eu teuluoedd, yn ogystal â gweithwyr proffesiynol. Mae mwy o unigolion sydd ag awtistiaeth wedi cael eu hadnabod ac mae cyfraddau diagnosis wedi cynyddu. Mae'r cymorth y gall plant a phobl ifanc elwa arno mewn addysg hefyd wedi gwella, ac mae'r broses o bontio o wasanaethau plant i wasanaethau oedolion hefyd wedi gwella.   
  
Mae'r Cynllun Gweithredu Strategol ar ei newydd wedd yn amlinellu tri maes gweithredu â blaenoriaeth, yn seiliedig ar yr hyn y mae pobl wedi'i ddweud wrthym. Yn gyntaf, mae cael elwa ar asesiadau a diagnosis yn brydlon yn hanfodol er mwyn sicrhau bod anghenion pobl yn cael eu deall a bod gwasanaethau priodol yn cael eu sefydlu i ddarparu'r cymorth angenrheidiol. Bydd diagnosis cynnar hefyd yn galluogi rhieni i ddeall anghenion eu plentyn a chwilio am gymorth priodol yn eu rôl ofalu. Mae llawer o unigolion ag awtistiaeth nad ydynt yn cael eu hadnabod neu'n cael diagnosis pan fyddant yn blant ond gallai fod o gymorth iddynt allu cael mynediad at wasanaethau asesu pan fyddant yn oedolion. Rydym am sicrhau bod llwybr asesu safonol ar waith a bydd yna amser aros newydd o 26 o wythnosau o'r cyfnod pan fydd unigolyn yn cael ei atgyfeirio hyd at yr apwyntiad asesu cyntaf. Bydd gwelliannau hefyd i wasanaethau diagnostig i oedolion drwy'r Gwasanaeth Awtistiaeth Integredig Cenedlaethol.  
  
Yn ail, bydd gan blant, pobl ifanc ac oedolion ag awtistiaeth a'u gofalwyr wahanol anghenion cymorth, gan ddibynnu ar eu hoed a'u gallu. Er enghraifft, mae oedolion ag awtistiaeth yn gallu profi teimladau o orbryder ac arwahanrwydd cymdeithasol. Maent hefyd yn gallu profi anawsterau mewn addysg, a'i chael hi'n anodd dod o hyd i swydd a'i chadw, ac anawsterau hefyd wrth geisio meithrin perthynas a chyfeillgarwch. Mae'r cynllun gweithredu yn cefnogi anghenion y grwpiau hyn i oresgyn rhwystrau o ddydd i ddydd mewn addysg, hyfforddiant, cyflogaeth ac o ran cael mynediad at wasanaethau.   
  
Yn olaf, byddwn yn parhau i weithio gyda'n rhanddeiliaid i nodi bylchau mewn gwybodaeth, cyngor a hyfforddiant. Byddwn yn sicrhau bod unigolion ag awtistiaeth, eu teuluoedd a'u gofalwyr, yn ymwybodol o'r adnoddau sydd ar gael iddynt. Bydd Llywodraeth Cymru yn buddsoddi mewn rhagor o adnoddau a deunyddiau i godi ymwybyddiaeth o awtistiaeth a darparu hyfforddiant ar draws grwpiau proffesiynol – yn arbennig i'r grwpiau hynny o bobl ag awtistiaeth sydd wedi dweud wrthym fod angen mwy o ymwybyddiaeth a hyfforddiant.  Rydym yn adeiladu ar ein rhaglen Dysgu gydag Awtistiaeth ar gyfer ysgolion cynradd, gan ddatblygu ar adnoddau newydd ar gyfer y Blynyddoedd Cynnar, ysgolion uwchradd ac Addysg Bellach. Rydym yn canolbwyntio hefyd ar hyfforddiant ar gyfer gweithwyr proffesiynol gofal sylfaenol ac iechyd meddwl, unigolion sy'n gweithio mewn gwasanaethau hamdden, a chyflogwyr.   
  
Ym mis Ebrill, dechreuwyd cyflwyno'r Gwasanaeth Awtistiaeth Integredig Cenedlaethol newydd, oedd yn nodi newid pwysig i’r ffordd mae gofal a chymorth yn cael eu darparu. Mae'r ymrwymiad Rhaglen Lywodraethu hwn yn chwarae rôl allweddol i wireddu uchelgeisiau'r Cynllun Cyflawni Strategol a bydd yn cael cymorth o £6 miliwn gan Lywodraeth Cymru dros y tair blynedd nesaf.   
  
Bydd gan y gwasanaeth integredig arloesol hwn dimau arbenigol newydd ym mhob ardal, a fydd yn darparu gwasanaethau diagnostig i oedolion. Bydd hyn yn cefnogi'r gwelliannau yr ydym yn eu darparu yng nghyd\-destun gwasanaethau diagnostig, triniaethau a gwasanaethau cymorth i blant drwy'r rhaglen 'Law yn Llaw at Blant a Phobl Ifanc', sy'n cael cymorth o £2 miliwn o gyllid y flwyddyn. Bydd y gwasanaeth yn darparu cymorth a chyngor ehangach ar gyfer plant ac oedolion, yn ogystal â'u teuluoedd neu ofalwyr. Bydd gweithwyr proffesiynol yn y maes yn gallu cael hyfforddiant a chymorth drwy'r rhaglen hefyd.   
  
Mae Llywodraeth Cymru yn gweithredu drwy bolisïau a deddfwriaeth newydd i gymryd camau breision mewn perthynas â gwasanaethau a chymorth i unigolion ag awtistiaeth. Mae Deddf Gwasanaethau Cymdeithasol a Llesiant (Cymru) 2014 yn gweddnewid y ffordd yr ydym yn diwallu anghenion pobl gydag anghenion gofal a chymorth yng Nghymru, gan gynnwys unigolion ag awtistiaeth a'u gofalwyr.  O ran penderfyniadau am eu gofal a'u cymorth, yr unigolyn sy’n ganolog o dan y Ddeddf, ac mae'n rhoi pŵer i'r unigolyn ddiffinio ei ganlyniadau ei hun ac yn rhoi ffocws arbennig ar awtistiaeth.   
  
Mae Byrddau Partneriaeth Rhanbarthol a sefydlwyd o dan y Ddeddf honno yn gyfrifol am sicrhau bod mwy o wasanaethau gofal a chymorth integredig i ddiwallu anghenion eu pobl yn eu hardal leol. Mae awtistiaeth wedi cael ei nodi fel un o'r meysydd â blaenoriaeth ar gyfer integreiddio. Bydd angen i Fyrddau adrodd yn flynyddol ar gynnydd, gan gynnwys mewn perthynas â darparu'r Gwasanaeth Awtistiaeth Integredig Cenedlaethol.     
  
Bydd cynllun cyflawni yn cyd\-fynd â'r Cynllun Gweithredu Strategol, a fydd yn amlinellu mwy o fanylion am y camau penodol a fydd yn cael eu cymryd, gan gynnwys sut y byddant yn cael eu mesur a'u monitro. Bydd Grŵp Cynghori ar Weithredu yn cael ei sefydlu i fonitro'r ddarpariaeth a'r cynnydd. Bydd yr aelodau yn cynnwys unigolion ag awtistiaeth, gan gynnwys plant, yn ogystal â'u rhieni a'u gofalwyr. At hynny, bydd sefydliadau statudol a'r trydydd sector hefyd yn cael eu cynrychioli ar y grŵp.   
  
Bydd adroddiad blynyddol yn cael ei gyhoeddi i roi'r diweddaraf ar y cynnydd sy'n cael ei wneud a bydd y Cynllun Cyflawni Strategol a'r Gwasanaeth Awtistiaeth Integredig Cenedlaethol hefyd yn cael eu gwerthuso'n annibynnol.  
  
Rydym am weld gwir wahaniaeth yn y gwasanaethau, gofal a'r cymorth sydd ar gael i unigolion ag awtistiaeth. Rydym yn gwybod y bydd angen amser i gyflawni rhai o'n gwelliannau a'n camau ond byddwn yn monitro ac yn adrodd ar gynnydd.   
  
Rydym wedi ymrwymo i gyflawni'r rhaglen waith hon a byddwn yn parhau i adolygu'r angen am ddeddfwriaeth yn gysylltiedig ag awtistiaeth yn benodol.   
  
http://gov.wales/topics/health/socialcare/asd/?skip\=1\&lang\=cy

   
  
Atodiad    
  
Mae'r testun a ganlyn yn amlinellu sut y mae deddfwriaeth a pholisïau presennol neu arfaethedig yn bodloni'r gofynion a’r galwadau am fil awtistiaeth. Mae hyn y cynnwys y ddeddfwriaeth bresennol yn y Ddeddf Gwasanaethau Cymdeithasol a Llesiant (Cymru), ein cynlluniau ar gyfer diwygio Anghenion Dysgu Ychwanegol a'r gwaith a fydd yn cael ei ddatblygu drwy'r Cynllun Gweithredu Strategol ar gyfer Anhwylderau'r Sbectrwm Awtistig ar ei newydd wedd a'r Gwasanaeth Awtistiaeth Integredig Cenedlaethol.   
  
Yng Nghymru, mae ein deddfwriaeth yn gwneud mwy na'r hyn y darperir ar ei gyfer yn Neddf Awtistiaeth Lloegr, gan ei fod yn gynllun i bob oed, yn hytrach nag oedolion yn unig.    
  
Dyletswydd i baratoi a chyhoeddi Strategaeth Awtistiaeth   
  


 * Er nad oes gennym ddeddfwriaeth eisoes yn gysylltiedig â sefydlu strategaeth awtistiaeth, Cymru oedd y genedl gyntaf i ddatblygu strategaeth, a hynny yn 2008\. At hynny, rydym newydd ddatblygu a chyhoeddi'r Cynllun Gweithredu Strategol ar gyfer Anhwylderau'r Sbectrwm Awtistig ar ei newydd wedd ynghyd â Chynllun Cyflawni.

  
Dyletswyddau ar awdurdodau lleol a chyrff y Gwasanaeth Iechyd Gwladol (GIG) i weithredu o dan gyfarwyddyd  
  
 * I'r graddau y mae'r bil arfaethedig yn gosod dyletswyddau ar awdurdodau lleol a chyrff y GIG i weithredu dan gyfarwyddyd, nid yw'r rhain yn mynd y tu hwnt i'r dyletswyddau perthnasol yn y Ddeddf Gwasanaethau Cymdeithasol a Llesiant (Cymru) 2014 a Deddf y Gwasanaeth Iechyd Gwladol (Cymru) 2006\. Mae gan Weinidogion Cymru y pŵer i gyhoeddi cod ar awtistiaeth, o dan Ddeddf Gwasanaethau Cymdeithasol a Llesiant (Cymru), ar arfer swyddogaethau gwasanaethau cymdeithasol ac mae'n ofynnol i awdurdodau lleol weithredu yn unol ag unrhyw ofynion perthnasol mewn cod.

  
Gwasanaethau a llwybrau diagnostig  
  
 * Mae'r Cynllun Gweithredu Strategol yn cynnwys camau penodol i wneud gwelliannau i wasanaethau asesu a diagnostig i blant. Mae'r gwelliannau hyn yn cynnwys rhoi llwybr asesu safonol cenedlaethol ar waith. Bydd yna hefyd darged amser aros newydd o 26 o wythnosau o'r cyfnod pan fydd unigolyn yn cael ei atgyfeirio hyd at ei apwyntiad asesu cyntaf.
* Bydd gwelliannau i wasanaethau diagnostig i oedolion yn cael eu cyflwyno drwy'r Gwasanaeth Awtistiaeth Integredig Cenedlaethol. Mae hyn yn cynnwys rhoi model cenedlaethol ar waith ar draws Cymru gyfan.

  
Llywodraethu a Monitro  
  
 * Mae'r Cynllun Gweithredu Strategol yn cynnwys camau penodol ar gyfer monitro'r modd y caiff gwasanaethau eu darparu. Mae'r rhain yn cynnwys sefydlu Grŵp Cynghori ar Weithredu i fonitro'r cynnydd a'r darparu. At hynny, bydd adroddiad blynyddol yn cael ei gyhoeddi a fydd yn amlinellu'r cynnydd mewn perthynas â chamau penodol. Bydd y gwasanaeth awtistiaeth integredig hefyd yn cael ei werthuso'n annibynnol.
* Bydd Deddf Gwasanaethau Cymdeithasol a Llesiant (Cymru) hefyd yn cael ei werthuso.

  
Asesu, cymhwysedd a chynllunio  
  
 * Mae Deddf Gwasanaethau Cymdeithasol a Llesiant (Cymru) yn gosod dyletswydd ar awdurdodau lleol a byrddau iechyd lleol i asesu ar y cyd ofynion gofal a chymorth y boblogaeth, gan gynnwys gofalwyr. Rhaid iddynt bennu'r ystod a'r lefel o wasanaethau ataliol sydd eu hangen i ddiwallu'r anghenion a nodwyd. Mae ein canllawiau i awdurdodau lleol yn datgan yn glir bod rhaid i awtistiaeth fod yn thema graidd yn eu hadroddiad ar anghenion y boblogaeth.
* Bydd yr Adroddiadau ar Anghenion y Boblogaeth yn cael eu cyhoeddi ym mis Mawrth 2017 a bydd yn ofynnol i ardaloedd ddatblygu Cynllun Ardal.  Bydd y rhain yn pennu'r gyfres o wasanaethau ataliol a fydd ar gael, a bydd rhaid iddynt gynnwys gwasanaethau ar gyfer pobl ag awtistiaeth.

  
Hyfforddiant ar gyfer staff sy'n darparu gwasanaethau perthnasol  
  
 * Mae'r Cynllun Gweithredu Strategol yn cynnwys camau i ddatblygu a chyflenwi adnoddau a deunyddiau hyfforddi ar gyfer gweithwyr proffesiynol ac eraill sy'n gweithio gyda phlant neu oedolion ag awtistiaeth. Mae'r rhain yn cynnwys pobl sy'n gweithio mewn addysg, iechyd, a gwasanaethau awdurdod lleol fel hamdden a thrafnidiaeth gyhoeddus.
* Bydd y Gwasanaeth Awtistiaeth Integredig Cenedlaethol yn dod â staff arbenigol ynghyd, gan gynnwys o'r meysydd seicoleg, therapi lleferydd ac iaith, iechyd galwedigaethol a nyrsio. Bydd yn cynnwys timau cymunedol a fydd yn darparu cymorth un\-i\-un, yn arbennig ar gyfer oedolion nad ydynt yn gymwys am wasanaethau gofal cymdeithasol.
* Yn gynharach yn ystod y flwyddyn, lansiwyd ein rhaglen Dysgu gydag Awtistiaeth ar gyfer ysgolion cynradd, sy'n codi ymwybyddiaeth ar draws y gymuned ysgol gyfan. Rydym yn awr yn gweithio ar raglenni ar gyfer y Blynyddoedd Cynnar, ysgolion uwchradd ac Addysg Bellach.

  
Cofrestr ar gyfer unigolion ag awtistiaeth  
  
 * O dan Ddeddf Gwasanaethau Cymdeithasol a Llesiant (Cymru), mae'n ofynnol i awdurdodau lleol lunio a chynnal cofrestri gwirfoddol ar gyfer plant anabl, a gallant hefyd lunio cofrestri ar gyfer oedolion anabl.
* O fis Ebrill 2017, byddwn yn ei gwneud yn ofynnol i awdurdodau lleol ddarparu inni ddata blynyddol ar unigolion ag anableddau â ganddynt gynllun gofal a chymorth. Bydd y data hyn yn cael eu dadansoddi yn ôl oed ac anabledd, a bydd hyn yn cynnwys awtistiaeth.

  
Cynllunio ar gyfer pontio o wasanaethau i blant a gwasanaethau i oedolion  
  
 * Mae'r Ddeddf Gwasanaethau Cymdeithasol a Llesiant (Cymru) yn Ddeddf i bob oed, felly mae'n mynd i'r afael â materion yn gysylltiedig â phontio. Bydd y Gwasanaeth Awtistiaeth Integredig Cenedlaethol hefyd yn wasanaeth i bob oed. Mae gan Fyrddau Partneriaeth Rhanbarthol gyfrifoldeb dros sicrhau bod gwasanaethau, gofal a chymorth ar gael i ddiwallu anghenion unigolion yn eu hardal leol. Byddant yn sicrhau bod awdurdodau iechyd ac awdurdodau lleol yn gweithio mewn partneriaeth gyda'i gilydd yn effeithiol.
* Bydd Diwygio Anghenion Dysgu Ychwanegol yn cyflwyno system newydd ar gyfer plant a phobl ifanc a fydd yn sicrhau hawliau teg a threfniadau pontio gwell rhwng lleoliadau.

  
  
  
  
            





Translation:


 
The Welsh Government is fully committed to working to improve the lives of children and adults with autism, their families and carers in Wales. We are aware of the challenges that people with autism and their families face every day and that it is crucial we ensure they have the support they need, when they need it.


  

We have today published a refreshed Autistic Spectrum Disorder (ASD) Strategic Action Plan. This responds to what people with autism, their families and carers have said is important to them. The aim is to ensure that adults and children with autism, along with their families and carers, have their needs understood in order to secure the support they require to achieve their own well\-being outcomes and lead fulfilling lives. It clearly sets out the Welsh Government’s ambitions for both raising awareness of autism and ensuring public services work together to deliver effective care and support services for adults and children with autism.  

  

Wales was the first country in the UK to take a national approach to autism, originally publishing a Strategic Action Plan in 2008\.  Since publishing that Strategic Action Plan we have made significant progress in delivering improvements to the lives of people with autism. One of the key achievements we have seen is the increased profile and awareness of ASD. We have made a significant range of material available through our ASD website. This includes information and resources for people with autism and their families or carers, as well as for professionals. The quality of our resources was recognised at the last Autism Europe conference in September and we have been approached by many countries for permission to use our materials.  

  

We have also developed both national and local structures which includes establishment of a national co\-ordinator and local ASD leads and co\-ordinating groups. This has helped raise the profile as well as the development of improved services and the establishment of new services.  

  

An independent evaluation undertaken in 2012 reported that the strategy had a positive impact on people and families, as well as professionals. There have been increased rates of identification as well as increased rates of diagnosis. There has also been improved support that children and young people can access in education, as well as improvement in transition services.  

  

The revised Strategic Action Plan sets out three priority areas for action, based on what people told us.  Firstly, timely access to assessment  and diagnosis is vital so that people’s needs are understood and appropriate services are put in place to provide the support they need.  An early diagnosis will also enable parents to understand their child’s needs and to seek appropriate support in their caring role.  Many people with autism are not identified or diagnosed during childhood but may be helped by having access to assessment services as adults. We want to ensure there is a standardised assessment pathway and there will be a new 26 week waiting time for referral to first assessment appointment. There will also be improvements to adults diagnostic services through the National Integrated Autism Service.  

  

Secondly, children, young people and adults with autism and their carers will have different support needs according to their age and abilities.  For example, adults with autism can experience anxiety and social isolation, have difficulties in education, problems in finding and sustaining employment and difficulties in establishing and maintaining social relationships and friendships. The action plan seeks to support the needs of these groups to overcome everyday barriers in education, training, employment and in accessing services.    

  

Finally, we will continue to work with our stakeholders to identify gaps in information, advice and training.   We will ensure people with autism and their families and carers are aware of the resources available to them. Welsh Government will invest in further resource materials to raise awareness of autism and provide training resources across professional groups – particularly for those groups who people with autism told us needed greater awareness and training.  We are building on our Learning with Autism programme for primary schools, developing new resources for early years, secondary schools and further education. We are also focusing on training for primary care and mental health professionals, people working in leisure services, and employers.  

  

In April we began the roll\-out of the new National Integrated Autism Service, marking a turning point in the way that care and support is delivered.  This Programme for Government commitment will have a key role in achieving the ambitions of the Strategic Action Plan and is backed by £6 million of Welsh Government investment over three years.  

  

This innovative integrated service will see new specialist teams in every region, providing adult diagnostic services. This will support the improvements we are delivering in children’s diagnosis, treatment and support services through the ‘Together for Children and Young People’ programme, which is supported by £2 million of funding a year. The service will also provide wider support and advice for children and adults, as well as their families or carers. It will also provide training and support for professionals.  

  

The Welsh Government is taking action through new policies and legislation to make real advances in services and support for people with autism. The Social Services and Well\-being (Wales) Act 2014 will transform the way that we meet the needs of all people with care and support needs in Wales, including people with autism and their carers. The Act puts the individual at its heart in terms of decisions about their care and support, gives individuals power to define their own outcomes and puts a special focus on autism.  

  

Regional Partnership Boards established under that Act are responsible for ensuring that there are integrated care and support services to meet the need of people in their area.  Autism has been identified as one of their priority areas for integration.  Boards will need to report annually on progress, including in relation to the delivery of the National Integrated Autism Service.    

The Strategic Action Plan will be accompanied by a delivery plan, which sets out in more detail the specific actions that will be taken, including how they will be measured and monitored. An Implementation Advisory Group will be established to monitor delivery and progress.  Membership will include people with autism, including children, as well as their parents and carers.  The group will also include representatives from statutory and third sector organisations.  

  

An annual report will be published to provide an update on the progress being made. There will also be independent evaluation of the Strategic Action Plan and the National Integrated Autism Service.  

  

We want to see a real difference in the services, care and support available to people with autism. We know that some of our improvements and actions will take time to deliver but we will be monitoring and reporting on progress.  

  

We are committed to delivering this programme of work and will keep the need the need for autism specific legislation under review.    


 


http://gov.wales/topics/health/socialcare/asd/?lang\=en  

  

   

**Annex**  

  

The following sets out how existing or planned legislation and policy meet the requirements and calls for an autism bill. This includes existing legislation in the Social Services and Well\-being (Wales) Act, our plans for Additional Learning Needs reform and the work that will be taken forward through the refreshed Autistic Spectrum Disorder Strategic Action Plan and the National Integrated Autism Service.  

  

In Wales, our legislation goes further than that provided for under England’s Autism Act as it is all\-age, rather than adult only.    

  

*Duty to prepare and publish an Autism Strategy*


* Whilst we do not have existing legislation in relation to establishing an autism strategy, Wales was the first country to develop a strategy in 2008 and we have just developed and issued the refreshed Autistic Spectrum Disorder Strategic Action Plan and Delivery Plan.


  

*Duties on local authorities and NHS bodies to act under guidance*


* As far as the proposed bill places duties on local authorities and NHS bodies to act under guidance, these do not go beyond the relevant duties in the Social Services and Well\-being Wales Act 2014 and the NHS (Wales) Act 2006\.  Welsh Ministers have the power to issue a code on autism under the Social Services and Well\-being (Wales) Act on the exercise of social services functions and local authorities are required to act in accordance with any relevant requirements contained in a code.


  

*Diagnostic services and pathways*


* The Strategic Action Plan includes a specific action to deliver improvements to children’s assessment and diagnostic services, this includes implementation of a national standardised assessment pathway. There will also be a new 26 week waiting target from referral to first assessment appointment.
* Improvements to adult diagnostic services will be delivered through the new National Integrated Autism Service. This includes the implementation of a national model across Wales.


  

*Governance and Monitoring*


* The Strategic Action Plan includes specific actions for monitoring delivery. These include the establishment of an Implementation Advisory Group to monitor progress and delivery. The publication of an annual report setting out progress in relation to specific actions. There will also be an independent evaluation of the integrated autism service.
* There will also be evaluation of the Social Services and Well\-being (Wales) Act.


*Assessment, eligibility and planning*


* The Social Services and Well\-being (Wales) Act places a duty on local authorities and local health boards to jointly assess the population’s care and support needs, including carers. They must identify the range and level of preventative services required to meet the needs identified.  Our guidance to local authorities clearly states that autism must be a core theme of their population needs report.
* The Population Needs Reports will be published in March 2017 and regions will be required to develop an Area Plan.  This will set out the range of preventative services which will be available, and this must include services for people with autism.


*Training for staff who provide relevant services*


* The Strategic Action Plan includes actions to develop and deliver training resources and material for professionals and others working with children or adults with autism. This includes people working in education, health, local authority services such as leisure and public transport.
* The National Integrated Autism Service will bring together specialist staff including psychology, speech and language therapy, occupational health and nursing. There will also be community teams who will provide one to one support, particularly for adults who are not eligible for social care services.
* Earlier this year we launched our Learning with Autism Programme for primary schools, which raises awareness across the whole school community.  We are now working on programmes for early years, secondary schools and further education.


*Register of persons with autism*


* The Social Services and Well\-being (Wales) Act already requires local authorities to establish and maintain voluntary registers of disabled children, they may also establish registers for disabled adults.
* From April 2017 we will be requiring local authorities to provide us with annual data on people with disabilities who have a care and support plan, this will be broken down by age and by disability and this will include autism.


   

*Planning for transition between children and adult services*


* The Social Services and Well\-being (Wales) Act is an all\-age Act so addresses issues relating to transition. The National Integrated Autism Service is also an all age service. The Regional Partnership Boards have responsibility for ensuring there are services, care and support to meet the needs of all people in their local area. They will ensure there is effective partnership working between health and local authorities.
* The Additional Learning Needs Reform will introduce a new system for children and young people which will ensure equity of rights and improved  transition between settings.